– Делахь-х1ета ахь сайца лаьцна г1иллакх дицдийр дац ас, ца вуьйш вуьту хьо, йийсар а ца во ас. Амма сан йиша закъалтана йийсар ярна ас лерг доккху хьан, – аьлла, шаьлта тоьхна, Ермоловн лерг даьккхина д1авахана Бийболат. Цул т1аьхьа инарлин мел диллина сурт аг1ор а верзийна, аьрру лерг гойтуш ду. Ч1ог1а хьуламехь хилла и г1уллакх паччахьан 1едалан, амма ша Ермолов и бахьанехь нохчашца вуно къиза вара. Архиван цхьаьна таьптар т1ехь хьахийна и историкаша, ч1ог1а майра х1ума дара Бийболат инарла Ермолов йийсарван г1ортар аьлла, хилларг ма-дарра ца дуьйцуш.